Ørnulf Haug Ljøterud

Ørnulf Haug Ljøterud (født 8. august 1924, død 5. juli 2014) var en norsk arkitekt. Han drev i en årrekke arkitektfirmaet Ljøterud og Ødegård sammen med sin jevnaldrede kollega Erik Ødegård, som han ble kjent med under arkitektstudier ved Arkitekturhøgskolen i Oslo. De er best kjent for å ha tegnet Kongsberg kino, som skiller seg fra det meste i sin samtids norske arkitektur. For øvrig står firmaet bak en rekke andre bygg, som Kristiansand kino (1954), Modum rådhus i Vikersund (1960), Strømsø og Bragernes menighetssenter (1961–71), Nedre Eiker samfunnshus (1975), Notodden teater (1978) og ombygging av Saga kino i Drammen til flerkinosenter (1982). Firmaet har siden fusjonert med Friis arkitekter, og driften fortsetter i sistnevntes navn. Arkivet etter Ødegård og Ljøterud er bevart ved Drammens Museum.

Referanser

Litteratur 
 Anja Olea Gravningsmyr Borge: Kongsberg kino av arkitektene Ljøterud Ødegård: Et smykke av betong (Masteroppgave ved UiO)

Norske arkitekter
Fødsler i 1924
Dødsfall i 2014